एमएस स्कूल क्वार्टरफाइनल में
पटना | सरदारपटेल स्पोर्ट्स फाउंडेशन द्वारा आयोजित ईश्वरी प्रसाद मेमोरियल अंतर स्कूल क्रिकेट प्रतियोगिता में शुक्रवार को खेले गए प्री क्वार्टर फाइनल मुकाबले में लोहियानगर माउंट कार्मेल स्कूल को 128 रन से पराजित कर एमएस मेमोरियल हाईस्कूल अंतिम आठ में पहुंच गई। मुकाबले में एमएस स्कूल की पूरी टीम पहले बैटिंग करते हुए 33.3 ओवर में 184 रन बना कर आउट हो गई। जवाब में बैटिंग करते हुए लोहियानगर माउंट कार्मेल स्कूल की पूरी टीम 17.1 ओवर में मात्र 66 रन पर ढेर हो गई। इस तरह से एमएस मेमोरियल स्कूल ने यह मैच 128 रन से जीत कर क्वार्टरफाइनल में प्रवेश किया। विजेता टीम के गेंदबाज पंकज को मैन ऑफ मैच का पुरस्कार दिया गया। पंकज ने 6 ओवर में 24 रन देकर पांच विकेट चटकाये।
mag_Deva hin_Deva